पाएं अपने शहर की ताज़ा ख़बरें और फ्री ई-पेपरडाउनलोड करें
काला बकरा. पतियाला के एक परिवार ने भोगपुर पुलिस पर अवैध रूप से हिरासत में रखने और मकान पर किसी का कब्जा करवाने का आरोप लगाया है। पुलिस की कारगुजारी से तंग महिला ने जहरीली दवाई खाकर आत्महत्या की कोशिश की है। महिला को भोगपुर के गुरु नानक अस्पताल में भर्ती करवाया गया है।
पतियाला की रहने वाले नरिंदर सिंह व उसकी पत्नी ने बुधवार को भोगपुर पुलिस थाने में मीडिया को बताया कि मंगलवार को भोगपुर पुलिस को अपनी बेटी सुमन के घर को धोखे से खरीदने व अवैध कब्जा करने वालों के खिलाफ दरखास्त दी थी। इसके बाद सुबह पुलिस ने दोनों पक्षों को थाने बुलाया और बातचीत के दौरान मां सुमन और बाप को जबरी हवालात में बंद कर दिया।
पुलिस ने दूसरे पक्ष से सुमन के घर पर कब्जा करवा दिया। पुलिस के रवैये से परेशान सुमन ने सबके सामने जहरीली दवा निगल कर आत्महत्या करने की कोशिश की। अस्पताल में उसकी हालत स्थिर है।
भोगपुर थाना प्रभारी परमिंदर सिंह ने प्रेस कांफ्रेंस कर सभी आरोपों को गलत बताया। एसएचओ ने कहा कि यह पति-पत्नी का आपसी विवाद है। पुलिस को बेवजह बदनाम किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn